CELEX: 62010CA0025
Language: da
Date: 2011-02-10 00:00:00
Title: Sag C-25/10: Domstolens dom (Anden Afdeling) af 10. februar 2011 — Missionswerk Werner Heukelbach ev mod État belge — (anmodning om præjudiciel afgørelse fra Tribunal de première instance de Liège — Belgien) (Direkte beskatning — frie kapitalbevægelser — arveafgift — arv, der tilfalder organisationer, der drives uden gevinst for øje — afslag på at anvende en nedsat sats, når disse organisationer har deres sæde for deres aktivitet i en anden medlemsstat end den, hvor arvelader faktisk boede eller arbejdede — restriktion — begrundelse)

2.4.2011   
            
            
               DA
            
            
               Den Europæiske Unions Tidende
            
            
               C 103/8
            
         Domstolens dom (Anden Afdeling) af 10. februar 2011 — Missionswerk Werner Heukelbach ev mod État belge — (anmodning om præjudiciel afgørelse fra Tribunal de première instance de Liège — Belgien)
   (Sag C-25/10) (1)
   
   (Direkte beskatning - frie kapitalbevægelser - arveafgift - arv, der tilfalder organisationer, der drives uden gevinst for øje - afslag på at anvende en nedsat sats, når disse organisationer har deres sæde for deres aktivitet i en anden medlemsstat end den, hvor arvelader faktisk boede eller arbejdede - restriktion - begrundelse)
   2011/C 103/12
   Processprog: fransk
   
      Den forelæggende ret
   
   Tribunal de première instance de Liège
   
      Parter i hovedsagen
   
   
      Sagsøger: Missionswerk Werner Heukelbach ev
   
      Sagsøgt: État belge
   
      Sagens genstand
   
   Anmodning om præjudiciel afgørelse — Tribunal de première instance de Liège (Belgien) — fortolkning af artikel 18, 45, 49 og 54 TEUF — arveafgift — afslag på at anvende den nedsatte sats, der finder anvendelse på testamentsarv til foreninger, der drives uden gevinst for øje, og almennyttige stiftelser, når disse foreninger og stiftelser er hjemmehørende i en anden medlemsstat end den, hvori arvelader har haft sin bopæl eller sit arbejdssted — forskelsbehandling på grund af nationalitet — restriktion for etableringsfriheden
   
      Konklusion
   
   Artikel 63 TEUF skal fortolkes således, at den er til hinder for en lovgivning i en medlemsstat, der forbeholder muligheden for at få arv beskattet efter den nedsatte sats for organisationer, der drives uden gevinst for øje, og som har sædet for deres aktivitet i denne medlemsstat eller i den medlemsstat, i hvilken arvelader havde sin faktiske bopæl eller sit arbejdssted på dødstidspunktet, eller i hvilken han tidligere havde haft sin faktiske bopæl eller sit arbejdssted.
   
      (1)  EUT C 100 af 17.4.2010.